**Základná umelecká škola Antona Cígera, Hviezdoslavova 12, 06001 Kežmarok**



**Koncepčný zámer rozvoja**

Základnej umeleckej školy školy Antona Cígera

Hviezdoslavova 12, 06001 Kežmarok

na obdobie rokov 2019 – 2024

Predkladá :

Ján Levocký , riaditeľ ZUŠ A.Cígera, Kežmarok

Stanovisko zriaďovateľa:

**Obsah**

1 VÍZIA 3

2 ANALÝZA 4

2.1 Študijné odbory 4

2.2 Priestorové podmienky školy 5

2.3 Zamestnanci školy 6

2.4 Podujatia a aktivity školy 6

2.5 Materiálno - technické podmienky školy 7

2.6 Orientácia na partnerov, spolupráca s nimi 8

2.7 SWOT analýza 9

2.7.1 *Silné stránky školy*  9

2.7.2 *Slabé stránky školy*  10

2.7.3 *Príležitosti*  10

2.7.4 *Riziká*  10

3 CIELE A ÚLOHY 11

3.1 Skvalitnenie výchovno-vzdelávacieho procesu 11

3.1.1 *Odborný rast pedagogických zamestnancov*  12

3.2 Skvalitnenie materiálno - technického zabezpečenia školy 13

3.3 Financovanie školy 16

4 ZÁVER 16

1. **VÍZIA**

Koncepcia rozvoja ZUŠ A.Cígera v Kežmarku vychádza z poznatkov nielen za uplynulé funkčné obdobie, ale tiež z dôkladnej analýzy existencie školy za jej celé obdobie. ZUŠ A.Cígera patrí k najstarším v regióne východného Slovenska a v šk. roku 2021/2022 si pripomenieme 90.výročie založenia školy /Musikschule/ a 70.rokov od založenia Hudobnej školy v Kežmarku – jej novodobej histórie. ZUŠ A.Cígera je v povedomí hudobnej, odbornej i laickej verejnosti ako moderná umelecká škola, ktorá uskutočňuje kvalitné hudobné projekty známe v rámci regiónu, celého Slovenska, ale i v zahraničí. Je školou, ktorá v systéme starostlivosti o talenty zaujíma popredné miesto v SR v rámci škôl rôznych stupňov, kde sa venuje osobitná starostlivosť každému žiakovi, jeho zameraniu a individuálnym schopnostiam podľa nového školského vzdelávacieho programu. Každému žiakovi poskytuje možnosť rozvíjať svoje nadanie v niektorom zo študijných zameraní, tým mu umožňuje pokračovať v umeleckej príprave na vyššom stupni a postupne sa kvalifikovať pre profesionálny výkon umeleckého povolania. Výchovno-vzdelávacie ciele školy sú upriamené na aktuálnosť požiadaviek verejnosti v súčinnosti s využitím najnovších poznatkov a technológií v oblasti umeleckého vzdelávania. S touto úlohou súvisí i motivácia pedagogických zamestnancov o kontinuálne vzdelávania v rámci ich odborného a profesijného rastu.

V koncepcii rozvoja školy je zadefinovaná vízia školy, ktorá bude vysielať pre svojich záujemcov zreteľné signály o tom:

* **čo môže škola záujemcom poskytnúť**: umelecké vzdelávanie v štyroch umeleckých odboroch - v hudobnom, tanečnom, výtvarnom a v literárno-dramatickom odbore na profesionálnej úrovni s uplatnením najnovších trendov v oblasti umeleckého vzdelávania na základnom stupni.
* **aké sú východiská na realizáciu cieľov**: učebné plány MŠ SR, učebné osnovy MŠ SR, Štátny vzdelávací program a jeho implementácia na podmienky ZUŠ A.Cígera v Kežmarku, možnosti školy a jej ľudské zdroje, požiadavky rodičov a žiakov, regionálne osobitosti mesta Kežmarok.
* **čo je priorita:** kvalita, profesionalita, spokojnosť našich žiakov a ich rodičov, dobré výsledky výchovno-vzdelávacej práce, začlenenie sa do kultúrno-spoločenského života mesta Kežmarok
* **kam smeruje**: k zdokonaľovaniu modernej umeleckej vzdelávacej inštitúcie, ktorá bude vyhľadávaným artiklom v našom meste i jeho priľahlom okolí.

Úspešná realizácia stanovených cieľov je podmienená dobrou sociálnou klímou na pracovisku, ďalej kvalitnými sociálnymi vzťahmi v rámci školy, ktoré majú nasledujúcu štruktúru:

* riaditeľ – zamestnanci školy /učitelia, personál/
* učiteľ – žiak
* žiak – rodič

Okrem sociálnych vzťahov je potrebné vychádzať aj z mnohých ďalších faktorov, ktoré ovplyvňujú realizáciu stanovených cieľov:

* sociálna klíma,
* zloženie kolektívu žiakov, študentov a dospelých,
* zloženie zamestnancov, ich odbornosť a kvalifikovanosť,
* požiadavky rodičov a ich podpora,
* materiálno - technické zabezpečenie školy.
1. **ANALÝZA**

Základná umelecká škola vykonáva svoju činnosť ako samostatný právny subjekt.

Základnú umeleckú školu (ďalej len „škola“) navštevuje v súčasnosti 1106 žiakov s vyučovaním v týchto umeleckých odboroch:

a) hudobný,

b) výtvarný,

c) tanečný,

d) literárno-dramatický.

Možnosť umelecky sa vzdelávať majú žiaci od predškolského veku až po dospelých.

**2.1 ŠTUDIJNÉ ODBORY**

**Hudobný odbor navštevuje 369 žiakov.**

Vzťah k hudbe, chuť prejavovať sa hudobne je základným predpokladom pre úspech hry na akomkoľvek hudobnom nástroji. Škola má široké možnosti a spôsoby pevne podchytiť tento základný predpoklad u detí v prípravnom štúdiu, ktoré po jeho absolvovaní majú možnosť vybrať si z ponuky hudobných nástrojov, na ktorom sa chcú naučiť hrať. Žiakom je poskytnutá okrem výučby spevu a hry na rôzne sólové hudobné nástroje / klavír, akordeón, keyboard, zobcová flauta, priečna flauta, klarinet, saxofón, trúbka, husle, violončelo, kontrabas , organ, gitara, /možnosť pôsobenia v rôznych komorných zoskupeniach, sláčikovom orchestri, speváckom zbore a detskej tanečnej kapele. Do formy rozšíreného vyučovania sú zaradení žiaci, ktorí sú mimoriadne nadaní, talentovaní a majú záujem v budúcnosti pokračovať v štúdiu na strednej a vysokej škole umeleckého zamerania. Škola poskytuje priestor aj pre štúdium dospelých občanov. Talentovaní žiaci môžu ďalej pokračovať v štúdiu na stredných a vysokých školách umeleckého zamerania. /Súkromné konzervatórium Košice, Cirkevné konzervatórium Bratislava, Štátne konzervatórium Košice, Akadémia umenia, Pedagogická fakulta UK, Prešovská univerzita – katedra hudby atď./ Hudobný odbor napĺňa ciele v súlade s doterajšou koncepciou dlhodobého rozvoja školy. Pre finančnú náročnosť individuálneho vyučovania však bude nevyhnutné udržať stav žiakov pre nasledujúce obdobie i s prihliadnutím na zvyšujúci sa dopyt cca na hladine 350 až 370 žiakov. Vo vyučovaní hudobnej náuky, ako súčasti štúdia v hudobnom odbore bude potrebné dosiahnuť posun smerom k modernizácii vyučovania pri využití technológií IKT, ktoré sú dnes už dostupné i pre ZUŠ. Využívanie notačného programu /Sibelius, alebo Finale./ vrátane podporných programov a interaktívnu tabuľu, hlavne pri vyučovaní hudobnej náuky.

**Výtvarný odbor navštevuje 377 žiakov.**

Výtvarný odbor bude pokračovať v doterajších disciplínach ako kresba maľba, grafika, priestorová tvorba z rôznych materiálov a modelovanie. Bude potrebné preferovať počítačovú grafiku a digitálnu fotografiu, aby boli využité prostriedky investovane do IT, ale aj na propagáciu vlastnej činnosti školy. Nevyhnutné však bude vylepšovať technické vybavenie odboru /údržba a inovácia počítačovej techniky/, zakúpenie moderného grafického softvéru. Výtvarný odbor v predošlej koncepcii dlhodobého rozvoja staval na osvedčených a už zabehnutých disciplínach. Viac bude potrebné využívať vybavenie grafickej a keramickej dielne, ktoré je na veľmi dobrej úrovni . Pre nasledujúce obdobie sa opäť ponúka možnosť rozšírenia vzdelávania v oblasti filmovej tvorby, ako samostatnej disciplíny v rámci výtvarného odboru, prípadné zriadenie multimediálneho odboru. Táto novinka by mohla rozšíriť spektrum ponúkaných činností pre našich žiakov. Rovnako i tu sa predpokladá využitie interaktívnej tabule a modernizácie technologického vybavenia výtvarného odboru. Talentovaní žiaci môžu pokračovať v štúdiu na stredných a vysokých školách umeleckého zamerania./ Stredná drevárska škola, Stredná škola úžitkového výtvarníctva, Stredná združená škola, Stredná umelecká škola scénického výtvarníctva, STU - Katedra architektúry, Akadémia umenia a ine stredné školy umeleckého zamerania/

**Literárno-dramatický odbor navštevuje 80 žiakov.**

V literárno-dramatickom odbore je zameraná pozornosť na stabilizovanie odboru počtom žiakov.

Vynikajúco funguje spolupráca a interakcia medzi jednotlivými umeleckými odbormi na tvorbe nových projektov ako napríklad hudobné alebo tanečné divadlo, tvorba a výroba jednoduchých divadelných kulís a pod. LDO je syntetizujúcim odborom, ktorý ponúka dramatické, rečové, prednesové a slovesné tvorivé činnosti, písané slovo. Žiaci nadobúdajú schopnosť osobitného a kultivovaného prejavu v divadelnej, prednesovej a slovesnej oblasti. Nadobúdajú hlbší vzťah k materinskej reči. Tento odbor vychováva z detí a študentov budúcich amatérskych divadelníkov, režisérov, recitátorov, čitateľov, vzdelaných a náročných divákov. Tým najtalentovanejším jednotlivcom pomáha pripraviť sa na štúdium herectva, réžie, dramaturgie, scénaristiky, bábko - herectva, divadelnej a filmovej vedy, učiteľstva dramatickej výchovy na vysokých umeleckých školách, pedagogických a filozofických fakultách./ Súkromné konzervatórium Košice, Štátne konzervatórium Košice, Akadémia umení B. Bystrica /

**Tanečný odbor navštevuje 280 žiakov.**

V prípravnom štúdiu spoznávajú žiaci jednoduché výrazové prostriedky, učitelia sa zameriavajú na formy vyučovania hrou. Po dvojročnej tanečnej príprave sa učia základom klasického, ľudového, jazzového, kreatívneho a moderného tanca. Cieľom vyučovacieho procesu na I. stupni základného štúdia tanečného odboru je všestranná základná tanečná výchova našich žiakov. Súčasťou výchovno-vzdelávacieho procesu v tomto odbore je aj tanečná prax, ktorá sa realizuje v tanečných súboroch ,akými sú v našom prípade detský folklórny súbor Maguráčik a Goralík, ale aj v mnohých tanečných zoskupeniach podľa choreografií a veku. V priebehu štúdia sa kryštalizujú individuálne technické a výrazové schopnosti žiaka, čo predurčuje jeho ďalšiu orientáciu pôsobiť v súboroch ľudového tanca, moderného scénického tanca, show dance alebo pokračovať v štúdiu na tanečnom konzervatóriu. Veľmi dôležitá je príprava a prijatie žiakov na stredné a vysoké školy umeleckého zamerania. /Konzervatórium, Súkromné a Cirkevné konzervatórium, VŠMU, VŠVV, Pedagogická fakulta UK, Filozofická fakulta UKF Nitra – katedra etnológie a etnografie/

**V každom školskom roku sú niektorí talentovaní žiaci školy prijatí na stredné a vysoké školy umeleckého zamerania:**

Absolventi školy pôsobia v rôznych profesionálnych umeleckých telesách, tanečných a divadelných súboroch a šíria dobré meno základnej umeleckej škole a mestu Kežmarok, ako aj regiónu a Slovenskej republike.

**2.2 PRIESTOROVÉ PODMIENKY ŠKOLY**

Základná umelecká škola zabezpečuje výučbu v šiestich budovách v meste Kežmarok:

Centrálnou budovou je budova ZUŠ Hviezdoslavova 12, v ktorej sídli riaditeľstvo a prebieha výchovno-vzdelávací proces v hudobnom odbore. Z kapacitných dôvodov musíme využívať na výučbu všetky miestnosti (okrem koncertnej sály). Na prízemí je 5 učební, na poschodí 4 učebne pre individuálne vyučovanie hudobného odboru a koncertná sála

Vzhľadom na to, že od septembra 2019 prevzala škola výchovnovzdelávací proces a zamestnancov zo zrušenej ZUŠ na ul.Petržalskej 21, využíva škola aj zriadené elokované pracoviská:

* Kostolné nám.15 / HO, VO, LDO/,vlastná budova
* Priestory v ZŠ sv.Kríža na ul.Petržalskej 21 /HO, VO, LDO, TO/
* Priestory v ZŠ na ul.Nižná brána / HO, TO/
* Priestory v ZŠ Grundschule na Hradnom nám. /HO,TO/
* Priestory v ZŠ na ul.Dr.D.Fischera 2 /HO, TO/

V budúcnosti vyvstáva potreba riešiť optimalizáciu využitia týchto priestorov žiakmi škôl, v ktorých sa nachádzajú. Preto bude potrebné zriadiť nové učebne a niektoré zrušiť.

**2.3 ZAMESTNANCI ŠKOLY**

V súčasnosti škola zamestnáva 36 pedagogických zamestnancov, z toho 1 riaditeľ školy a 2 zástupcovia riaditeľa školy /1 štatutárny/.

Mieru preukázaného osvojenia si profesijných kompetencií a náročnosť vykonávania pedagogickej činnosti pedagogickým zamestnancom vyjadruje kariérny stupeň. Pedagogický zamestnanec bez rozdielu dosiahnutého stupňa požadovaného vzdelania sa zaradí do jedného zo 4 kariérnych stupňov:

*a/ začínajúci pedagogický zamestnanec* - **2**

*b/ samostatný pedagogický zamestnanec -* **34**

c***/*** *pedagogický zamestnanec s prvou atestáciou -* ***3***

*d/ pedagogický zamestnanec s druhou atestáciou -* **2**

e*/ nekvalifikovaný pedagogický zamestnanec, ktorý si už dopĺňa kvalifikačné predpoklady:* ***3***

Súčasný stav nepedagogických zamestnancov je **5 a 1 / projekt ÚPSVaR/**

- ekonómka, personalistka, finančná účtovníčka, pokladníčka /2 úväzky a 1 Projekt... /

- upratovačka /2 úväzky /

- školník, kurič, údržbár /0,5 úväzok /

**2.4 PODUJATIA A AKTIVITY ŠKOLY**

Výsledkom vyučovacieho procesu sú prezentácie práce žiakov rôzneho významu:

- triedne, medzitriedne, interné koncerty a verejné koncerty usporadúvané v koncertnej sále školy

- verejné koncerty v kultúrnych stánkoch mesta / MKaSS, kostoly, galérie/

- verejné koncerty v spolupráci s inými školami

- hudobno - dramaticko - tanečné predstavenia - projekty /Vianoce/,

- účasť žiakov HO, VO, TO, LDO na súťažiach školského, krajského, celoštátneho, medzinárodného rozmeru

- spolupráca s inými inštitúciami - /koncerty pre kluby a domovy dôchodcov a iné podujatia podľa atraktívnosti tém/

**ZUŠ A.Cígera sa zapája do** :

- celoslovenských súťaží pre žiakov základných umeleckých škôl, ktoré prispievajú k obohateniu výchovno-vzdelávacieho procesu v základných umeleckých školách. Sú založené na systematickej práci s nadanými žiakmi, podporujú súťaživosť, napomáhajú rozvíjať talent, záujem o technické a výrazové možnosti nástroja. Poslaním súťaží je vyhľadávať a prezentovať mladé talenty v hre na nástrojoch resp. v speve, či iných umeleckých odboroch, podporujú hudobné, technické a odborné zručnosti žiakov ZUŠ. Formujú záujem o súťaživosť a zlepšovanie osobnostných aj umeleckých schopností. Prispievajú k účelnému a efektívnemu využívaniu voľného času žiakov. Poznatky získanéna súťažiach žiakov, na odborných seminároch a rozboroch súťaží, využívajú pedagógovia na skvalitnenie výchovno-vzdelávacieho procesu.

**ZUŠ A.Cígera organizuje každoročne vlastné súťaže:**

- celoslovenskú súťaž„Mladý violončelista Slovenska“

- regionálnu prehliadku divadla„Divadlenie“

**ZUŠ A.Cígera spolupracuje:**

- s Pedagogickou fakultou a fakultou humanitných a prírodných vied Prešovskej univerzity v Prešove, Stredná umeleckou školou v Kežmarku, Strednou odbornou školou a Strednou Pedagogickou školou v Levoči pri príprave študentov v oblasti pedagogickej a odbornej praxe v hudobnom, tanečnom a výtvarnom odbore, Konzervatórium na Timonovej ulici v Košiciach, Súkromné Konzervatórium v Košiciach a pod.

- s rôznymi médiami na propagáciu školy /televízia TV Kežmarok ,Noviny Kežmarok, Podtatranské noviny/

- s rodičmi žiakov školy a sponzorskými partnermi v regióne

-OZ Klub priateľov umenia

Niektorí pedagógovia školy sú tvorcami učebných pomôcok, metodických materiálov, a legislatívnych dokumentov pre ZUŠ.

**2.5 MATERIÁLNO - TECHNICKÉ PODMIENKY ŠKOLY**

Škola je dobre materiálne a technicky vybavená. Problém vidím skôr v účelnom a pravidelnom využívaní týchto prostriedkov. V budúcom období uprednostniť presun techniky a nástrojov medzi jednotlivými pracoviskami pred nákupom nových, aby boli v plnej miere využité.

Snahou riaditeľstva je získať finančné prostriedky nielen na skultúrnenie, ale aj na odborné zabezpečenie jednotlivých priestorov školy a zabezpečenie bezpečnosti priestorov školy a elokovaných priestorov:

- zabezpečenie kamerového systému jednotlivých novozriadených elokovaných pracovísk

- zabezpečenie elektronického dochádzkového systému zamestnancov školy s prepojením na IZUŠ.

- nákup výpočtovej techniky pre pedagogických zamestnancov za účelom vedenia elektronickej pedagogickej dokumentácie IZUŠ.

- vybavenie tried interaktívnymi tabuľami, ďalšími novými hudobnými nástrojmi a školským nábytkom, baletizolom pre TO .

**2.6 ORIENTÁCIA NA PARTNEROV, SPOLUPRÁCA S NIMI**

|  |  |
| --- | --- |
| **ŠKOLA - ZRIAĎOVATEĽ**  | **ZRIAĎOVATEĽ - ŠKOLA**  |
| Poskytuje kvalitnú výchovu a vzdelávanie, plní ciele stanovené v štátnom školskom vzdelávacom programe, stanovuje si splniteľné ciele v súlade s požiadavkami o umeleckom vzdelávaní, zabezpečuje plynulú prevádzku. Škola očakáva podporu od zriaďovateľa pri plnení cieľov a skvalitnenia výchovno - vzdelávacieho procesu po stránke odbornej a materiálnej.  | Zabezpečuje finančné prostriedky na prevádzku školy a výchovno-vzdelávací proces. Zriaďovateľ očakáva od školy kvalitné plnenie úloh a určených cieľov zakotvených v školskom vzdelávacom poriadku. Zriaďovateľ očakáva reprezentáciu školy na kultúrno – spoločenských podujatiach v obci; reprezentáciu obce na kultúrno – spoločenských podujatiach a súťažných prehliadkach mimo regiónu.  |
| **ŠKOLA - ZAMESTNANCI ŠKOLY**  | **ZAMESTNANCI ŠKOLY - ŠKOLA**  |
| Vytvára pre zamestnancov školy optimálne pracovné podmienky, psychohygienické podmienky, zabezpečuje možnosti ďalšieho vzdelávania, oboznamuje s novou legislatívou, vytvára účinnú organizačnú štruktúru, priestor na realizáciu a tvorivosť, priznáva samostatné kompetencie, vytvára vnútorné školské predpisy tak, aby sa s nimi stotožnili všetci zamestnanci.  | Plnia celkové a čiastkové ciele školy, permanentne sa vzdelávajú, sú aktívni a iniciatívni, spolupracujú s rodičovskou verejnosťou, účinne spolupracujú s ďalšími partnermi školy, vytvárajú pozitívny imidž školy. Každý člen pedagogického zboru má právo participovať na tvorbe školských noriem, tiež na usmerňovaní chodu školy. Akceptujú vnútorné školské predpisy s vedomím, že nariadenia, ktoré spoločne skoncipovali a prijali, budú musieť plniť  |
| **ŠKOLA - RODIČ**  | **RODIČ - ŠKOLA**  |
| Škola poskytuje rodičovi ako objednávateľovi kvalitné služby v rámci výchovy a vzdelávania, poskytuje mimoškolské aktivity.  | Rodičia spolupracujú so školou, podporujú jej hlavné ciele, pomáhajú škole, podieľajú sa na realizácii cieľov  |

|  |  |
| --- | --- |
| **ŠKOLA**  | **ORGANIZÁCIE, SPOLUPODIEĽAJÚCE SA NA VÝCHOVE A VZDELÁVANÍ**  |
| Škola organizuje, spolupodieľa sa na výchove a vzdelávaní a prizýva si organizácie k spolupráci: Konzervatóriá, Stredné umelecké a pedagogické školy, Stredná odborná škola drevárska, VŠMU, VŠVU, Pedagogická fakulta Prešov, Katedra hudby Prešov, Metodicko-pedagogické centrum, ostatné ZUŠ  | Pomáhajú plniť hlavné úlohy školy  |
| **ŠKOLA - ŠKOLSKÁ SAMOSPRÁVA**  | **ŠKOLSKÁ SAMOSPRÁVA - ŠKOLA**  |
| Predkladá samospráve koncepciu, plány práce, podnety na pomoc a spoluprácu, očakáva pomoc.  | Vyjadruje sa k hlavným úlohám, dáva podnety a návrhy na skvalitnenie činnosti, spolupodieľa sa na realizácii úloh, poskytuje pomoc.  |
| **ŠKOLA – OSTATNÍ PARTNERI**  | **MŠ SR, NADÁCIE, OBČIANSKE ZDRUŽENIA, PROJEKTOVÍ PARTNERI - ŠKOL**  |
| Škola prizýva projektových partnerov, očakáva pomoc, podporu, dôveru. Škola najviac spolupracuje so zriaďovateľom, radou školy, s OZ Klub priateľov umenia, a od MŠVVaŠ SR očakáva väčšiu akceptáciu umeleckého školstva, podporu a pochopenie najmä pri tvorbe legislatívy a určovania normatívnych koeficientov na žiaka pre financovanie školy  | Škola očakáva od MŠ SR podnety a výzvy na realizáciu projektov, podporu pri realizácii projektov a ďalších partnerov.  |

**2.7 SWOT ANALÝZA**

**2.7.1 Silné stránky školy**

- poskytovanie vzdelávania všetkých odborov umeleckého školstva

- kvalifikovaný pedagogický zbor

- zabezpečovanie odbornej pedagogickej praxe študentom stredných a vysokých umeleckých škôl

- veľmi dobrá úroveň školskej a triednej pracovnej atmosféry, ktorá je tvorivá, akceptujúca, priateľská, produktívna, kooperatívna, zaujímavá a úspešná

- celková kvalita pracovného prostredia je na dobrej úrovni

- bohaté aktivity, účasti na množstvách verejných vystúpení žiakov

- úspešná verejná prezentácia žiakov v priestoroch školy i mimo nej zo všetkých odborov je na veľmi dobrej úrovni

- organizovanie celoslovenskej súťaže v hre na violončelo „Mladý violončelista Slovenska“

-organizovanie regionálnej prehliadky divadelnej tvorby žiakov ZUŠ „Divadlenie“

-partnerské výmeny so zahraničím, projekt „Na strunách „

-práca s hendikepovanými deťmi –projekt „Hudobná dielňa“

- udržiavanie tradičnej ľudovej kultúry v rámci školského vzdelávacieho programu

- výborné výsledky a popredné umiestnenia žiakov na celoslovenských a medzinárodných súťažiach

- výborné výsledky a prijatie žiakov na stredné a vysoké školy umeleckého zamerania

- rozvinuté družobné kontakty s umeleckými školami v zahraničí /Bochnia, Weilburg/

- úzka spolupráca s mestom, MKaSS, CVČ, klubmi dôchodcov, Podtatranským osvetovým strediskom, múzeami, OZ Klub priateľov umenia, ZŠ s MŠ, košickými konzervatóriami a strednými umeleckými školami, NOC,

- dobrá spolupráca s osobnosťami pedagogickej a umeleckej oblasti (napr. prof. Irena Medňanská, PhDr. Stanislav Baláž , PhDr. Jana Hudáková - vysokoškolskí pedagógovia Prešovskej univerzity, - úzka spolupráca s médiami (Kežmarská televízia, Noviny Kežmarok, Podtatranské noviny, Hudobný život a umelecké agentúry )

- prezentácia školy na vlastnej webovej stránke [www.zusantonacigera.sk](http://www.zusantonacigera.sk) a Facebookovej stránke školy

**Medzi ďalšie pozitíva školy patria:**

- vynikajúca spolupráca so zriaďovateľom a miestnou samosprávou,

- vynikajúca spolupráca s odd. školstva MÚ v Kežmarku,

- výborná spolupráca s miestnymi materskými a základnými školami,

- výborná spolupráca s kultúrnymi a inými spoločenskými organizáciami a inštitúciami v meste a regióne,

- prenajaté triedy - elokované pracoviská základnej umeleckej školy v meste

- individuálna práca s nadanými žiakmi a dosahovanie výborných výsledkov v súťažiach na krajských, celonárodných a medzinárodných kolách,

- možnosti využívania učební a tanečnej sály vo voľno-časových aktivitách nielen pre žiakov, ale i širšiu verejnosť,

- vyučovanie počítačovej grafiky, digitálnej fotografie,

- vznik nových umeleckých telies a súborov,

- bohatá a rôznorodá mimoškolská činnosť,

- úroveň prípravy žiakov na súťaže, prehliadky a festivaly, škola dosahuje umiestnenia vo všetkých umeleckých odboroch,

- kvalitná reprezentácia školy a mesta na domácich i zahraničných, či mimo regionálnych kultúrno-spoločenských podujatiach.

- úspešnosť pri príprave žiakov na umeleckú profesiu, 100% úspešnosť pri prijímaní na stredné a vysoké školy umeleckého a pedagogického zamerania,

- dobrá úroveň profilu absolventa,

- dobrá medziodborová a medzipredmetová spolupráca pri rozsiahlych kultúrnych projektoch

školy,

- pravidelná činnosť predmetových komisií zriadených v škole pri jednotlivých odboroch,

- živé prepojenie školy s kultúrnym dianím v meste,

- zvyšovanie odbornej kvalifikácie pedagógov.

**2.7.2 Slabé stránky školy**

- nedostatok učební a pedagógov v hudobnom odbore, učitelia vyučujúci na 2 školách

- nedostačujúca vybavenosť učebných pomôcok v niektorých predmetoch /VO, LDO, HN/-

- problém získať stálych mladých kvalifikovaných pedagógov v predmete hra na husle, gitara , Hudba a počítač, tanečný odbor, korepetícia.

- nedostatok finančných prostriedkov na ohodnotenie zamestnancov vo forme odmien alebo

zvýšenia osobných príplatkov za dosahovanie mimoriadnych výsledkov pri reprezentácii školy a mesta,

- nedostatok finančných prostriedkov na materiálne vybavenie školy ,kapitálové prostriedky.

**2.7.3 Príležitosti**

- modernizácia a postupné dopĺňanie materiálno-technického zabezpečenia školy,

- nadviazanie kontaktov s novými školami umeleckého smeru,

- zvýšenie finančných prostriedkov zo strany zriaďovateľa ,

- získavanie finančných prostriedkov z grantov a od sponzorov,

- tvorba a participácia na projektoch,

- medializácia a ďalšie možné zviditeľňovanie školy.

**2.7.4 Riziká**

- limitované prideľovanie finančných prostriedkov v rámci normatívneho financovania,

- nízke a nedostačujúce finančné ohodnotenie zamestnancov v školstve,

- nedokonalosť najmä zákona č.317/2009 a jeho dopad v praxi,

- nadmerná byrokratizácia v školstve,

- nedostatočná legislatíva pre ZUŠ,

- slabá akceptácia ZUŠ zo strany vládnych predstaviteľov, poslancov NR SR,

- nízka kultúrna vyspelosť širokej verejnosti a ignorovanie podpory umeleckého vzdelávania a

umenia ako takého,

- zmena súčasného financovania ZUŠ podľa zákona č. 564/2004 Z. z. a nariadenia vlády SR č. 668/2004 Z. z. Postupovať podľa zákona č. 597/2003 Z. z. ako prenesené kompetencie tak, aby bola zabezpečená účelovosť a transparentnosť prideľovania finančných prostriedkov.

1. **CIELE A ÚLOHY**

Základné umelecké školy plnia v súčasnosti veľmi významné výchovno-vzdelávacie a spoločenské poslanie. Naším cieľom je dosiahnuť skvalitnenie výchovno-vzdelávacieho procesu novými metódami, postupmi, dosiahnuť stabilizáciu celkového počtu 1000 žiakov, zachovať chod školy v nezmenenej forme, stále zvyšovať podiel žiakov, ktorí sa pripravujú na štúdium na stredné a vysoké školy umeleckého zamerania. Podporovať pedagógov v zapájaní sa do kontinuálneho vzdelávania, zintenzívniť kontakty a neustály dialóg s kultúrnou verejnosťou, rozvíjať dobré vzťahy s radou školy, zriaďovateľom a združením rodičov. Rozvoj individuálnych daností, talentu, získanie širších základov pre štúdium v umeleckej oblasti, výchova k sebadisciplíne, k slušnému vystupovaniu na verejnosti, ku koncentrácii k umeleckým výkonom dáva žiakom veľké predpoklady venovať sa umeniu i profesionálne. Koncepčný zámer rozvoja okrem údajov vo všeobecnej rovine a o aktuálnom stave školy stanovuje úlohy na nasledujúcich 5 rokov v dvoch rovinách:

**Skvalitnenie výchovno-vzdelávacieho procesu.**

**Skvalitnenie materiálno - technického zabezpečenia školy.**

**3.1 SKVALITNENIE VÝCHOVNO-VZDELÁVACIEHO PROCESU**

V nasledujúcom období by sme chceli dosiahnuť skvalitnenie výchovno-vzdelávacieho procesu novými metódami, postupmi a zabezpečiť stabilizáciu celkového počtu žiakov, zvyšovať podiel tých, ktorí sa pripravujú na štúdium na stredné a vysoké školy umeleckého zamerania.

**Úlohy:**

**a/ Podporovať vznik nových komorných telies a súborov pre talentovaných žiakov.**

Termín: trvalý

Zodpovedný: vedúci HO,TO

**b/ Využívať moderné informačné technológie (interaktívne tabule) v skupinovom vyučovaní hudobnej náuky, výtvarnej výchovy, v literárno - dramatickom odbore.**

Termín: 2020

Zodpovední: vedúci PK

**c/ Podporovať medzitriednu spoluprácu v rámci komornej hry.**

Termín: trvalý

Zodpovedná: vedúci PK

**d/ Zaviesť predmet počítačová grafika vo výtvarnom odbore.**

Termín: 2020

Zodpovední: vedenie školy, PK VO

**e/ Zaviesť organizovanie koncertov k výročiam významných hudobných osobností**. /Napr. rok 2020 L.v.Beethoven/

Termín: trvalý

Zodpovedný: riaditeľ školy

**f/ Predmet hudobná náuka zatraktívniť využitím nových PC programov.**

Termín: 2020

Zodpovední: vedenie školy a PK HN

**g/ Zabezpečiť ochranu a bezpečnosť žiakov a jednotlivých učební v hlavnej budove ako aj v elokovaných pracoviskách**

Termín: 2020

Zodpovední: vedenie školy

***3.1.1 Odborný rast pedagogických zamestnancov***

Cieľom odborného rastu pedagogických zamestnancov je ich celoživotné vzdelávanie. Aj napriek tomu, že škola spĺňa kvalifikovanosť pedagogických zamestnancov, bude potrebné a nevyhnutné, aby ich odborná a umelecká úroveň naďalej rástla a tým sa zvyšovala kvalita vzdelávania.

**Úlohy:**

**a/ Zvyšovať počítačovú gramotnosť pedagogických zamestnancov školy.**

Termín: trvalý

Zodpovední: príslušní pedagógovia

**b/ Zúčastňovať sa odborných seminároch, školeniach, workshopoch, odborných kurzoch ohľadom hry na hudobných nástrojoch a metodických postupov pri vyučovaní.**

Termín: trvalý

Zodpovední: všetci pedagógovia

**c/ Podporovať u učiteľov ich koncertnú a interpretačnú činnosť.**

Termín: trvalý

Zodpovední: vedenie školy

**e/ Získať stálych mladých kvalifikovaných pedagogických zamestnancov v predmete hra na gitare, hra na sláčikových nástrojoch, hra na klavíri – korepetícia kde dochádza k častej migrácii učiteľov**

Termín: trvalý

Zodpovední: vedenie školy

**3.2 SKVALITNENIE MATERIÁLNO - TECHNICKÉHO ZABEZPEČENIA ŠKOLY**

Hlavná budova ZUŠ aj elokované pracoviská sa využívajú predovšetkým na výchovu a vzdelávanie žiakov ZUŠ, udržovať ich stav na dobrej technickej úrovni, pravidelnou údržbou.

**Úlohy:**

**1/ Účelne využívať zverené priestory školy na výchovno-vzdelávací proces a hľadať nové priestory, hlavne pre výtvarný odbor a literárno - dramatický odbor**

Termín: trvalý – vyzvať zriaďovateľa k spolupráci pri riešení priestorových problémov pri vyučovaní

**2/ Využívať informačno-komunikačné technológie vo výchovno – vzdelávacom procese.**

Termín: 2020

Zodpovedný: riaditeľ

**3/ Využívať informačno-komunikačné technológie vo výchovno – vzdelávacom procese a na prípravu na vyučovanie či pedagogickú dokumentáciu IZUŠ (**elektronická triedna kniha)

Termín: 2019

Zodpovedný: riaditeľ

**4/ Modernizácia koncertnej sály a vyučovacích priestorov školy.**

Termín: 2019-2020

Zodpovedný: riaditeľ

**5/ Zabezpečenie ďalších interaktívnych tabúľ pre LDO a VO.**

Termín: 2020

Zodpovedný: riaditeľ

**6/ Nákup nového pianína pre vyučovanie predmetu hra na klavíri a keyboardu s výkonnostnejšími parametrami a iných hudobných nástrojov**

Termín: 2020- 2024 a priebežné plnenie

Zodpovedný: riaditeľ

**7/ Nákup novej ozvučovacej techniky pre vyučovanie predmetu hra v kapele, tanečnom orchestri,**

Termín: 2019

Zodpovedný: riaditeľ

**8/ Zabezpečenie nahrávacej štúdiovej zvukovej techniky**

Termín: 2020

Zodpovedný: riaditeľ

**9/ Nákup nového inventára**

Termín: 2020

Zodpovedný: riaditeľ

**10/ Ladenie nástrojov, opravy, nákup nových nástrojov, učebné pomôcky.**

Termín: 2020-2024 a priebežné plnenie

Zodpovedný: riaditeľ

**11/ Zabezpečenie kostýmov pre tanečný odbor – kroje, tanečné kostýmy a tanečná obuv. Ich šitie a uskladnenie, s možnosťou viacnásobného využitia, prešitia**

Termín: 2019-2024 a priebežné plnenie

Zodpovedný: riaditeľ

**12/ Zabezpečenie maliarskych** stojanov - maliarske / kozy/ pracovné stoly výškovo nastaviteľné **pre výtvarný odbor podľa ŠVP :** Základné a odporúčané materiálno-technické a priestorové zabezpečenie výchovnovzdelávacieho procesu

Termín: 2020

Zodpovedný: riaditeľ

**13/ Zabezpečenie baletizolu (tanečná podlaha) pre tanečný odbor podľa ŠVP , oprava zrkadiel a madiel:** Základné a odporúčané materiálno-technické a priestorové zabezpečenie výchovno-vzdelávacieho procesu

Termín: 2020

Zodpovedný: riaditeľ

**14/ Zabezpečenie úložného priestoru pre rekvizity na vystúpenia tan.odbor**

Termín: 2019

Zodpovedný: riaditeľ

**15/ Odstrániť presakovanie vody do priestorov budovy ,výmena starého potrubia na poschodí budovy, Kostolné nám.15**

Termín: 2019

Zodpovedný: riaditeľ

**16/ Zabezpečiť odbornú učebňu pre vyučovanie – dramatika, práca v súbore, základy dramatickej tvorby, javisková reč pre LDO podľa ŠVP :** Základné a odporúčané materiálno-technické a priestorové zabezpečenie výchovno-vzdelávacieho procesu

Termín: 2020

Zodpovedný: riaditeľ

**17/ Zabezpečiť špecializovanú učebňu – modelovňu pre VO podľa ŠVP:** Základné a odporúčané materiálno-technické a priestorové zabezpečenie výchovnovzdelávacieho procesu

Termín: 2020

Zodpovedný: riaditeľ

**18/ Zabezpečiť elektronický dochádzkový systém zamestnancov na všetky pracoviská vrátane komunikácie s IZUŠ /prac.doba/:**

Termín: 2020

Zodpovedný: riaditeľ

**3.3 FINANCOVANIE ŠKOLY**

**Hlavným zdrojom financovania** školy sú:

a) *prostriedky poskytnuté podielovo z výnosu dane z príjmov fyzických osôb* v rámci originálnych kompetencií.

Finančné prostriedky z rozpočtu školy sa používajú na financovanie výchovno-vzdelávacieho procesu a prevádzky, rozvoja a riešenia havarijných situácií (Zákon č. 597/2003 Z. z., §2).

**Ďalšími zdrojmi financovania** sú:

*a) prostriedky z rozpočtu obce a samosprávneho kraja,*

*b) zisk z podnikateľskej činnosti,*

*c) prostriedky za prenájom priestorov,*

*d) príspevky od žiakov a rodičov,*

*e) príspevky a dary od fyzických a právnických osôb,*

*f) iné zdroje.*

Tieto zdroje používajú ako doplnkový zdroj na financovanie rozvoja, skvalitňovania činnosti, výchovno-vzdelávacieho procesu, prevádzky a riešenia havarijných situácií (Zákon č. 597/2003 Z. z., §2).

**Ekonomické ukazovatele**

Predpokladané vlastné príjmy - čiastočná úhrada nákladov spojených so štúdiom v ZUŠ / školné/, predstavuje jediný vlastný zdroj príjmu školy popri dotácii od zriaďovateľa. Nakoľko výška príspevku na čiastočnú úhradu nákladov spojených so štúdiom v ZUŠ bola upravovaná v roku 2019 /spoplatnenie druhého štúdia v rovnakom odbore/ a nezodpovedá finančnej náročnosti nákladov spojených so štúdiom v ZUŠ, navrhujeme s účinnosťou od 1.septembra 2020 upraviť tento príspevok opäť a takto: Individuálne vyučovanie/ druhý nástroj/ 12 €/mes. Predpokladané vlastné príjmy by sa mali pohybovať v nasledujúcom päťročnom období postupnou vzostupnou tendenciou od úrovne 39 000.-€ do cca 42 000.-€.

Celkové náklady - bežný výdaj /mzdy, odvody, tovary a služby/ budú vychádzať z rozpočtu školy na príslušný kalendárny rok, zvýšené v zmysle platnej legislatívy s ohľadom na úpravu cien služieb a valorizáciu miezd na príslušný kalendárny rok.

1. **ZÁVER**

Koncepčný zámer rozvoja školy na roky 2019 – 2024 obsahuje rad navrhovaných cieľov a úloh, ktoré chce ZUŠ A.Cígera v Kežmarku v nasledujúcom období zrealizovať. Za predpokladu efektívneho riadenia školy, ako aj pri úspešnom plnení plánovaných finančných ukazovateľov a dobrej súhre pracovného kolektívu je možné v nasledujúcom päťročnom časovom horizonte predloženú koncepciu zrealizovať.

Poslaním výchovy a vzdelávania ZUŠ je pomôcť človeku, aby sa vedel orientovať vo svete kultúry a realizoval plnohodnotne svoj umelecký talent. Snahou školy bude rozvinúť umelecký a osobnostný potenciál každého dieťaťa. Naučiť žiakov kreatívne myslieť a umelecky pracovať jednotlivo i kolektívne. Podporiť prezentáciu mladých talentov na verejnosti a pripraviť svojich žiakov na vyššie umelecké vzdelanie do stredných škôl, prípadne umeleckých súborov (profesionálnych, neprofesionálnych). Umelecká škola svojou činnosťou zabezpečuje zdravý citový život detí a svojou prezentáciou ZUŠ zabezpečuje výchovu umeleckých divákov.

**Základná umelecká škola Antona Cígera** je v regióne kultúrnym, umeleckým a spoločenským centrom. ZUŠ chce dosiahnuť status kvalitnej otvorenej umeleckej školy so spoločenstvom žiakov, pedagógov a rodičov, ktorej hlavným poslaním je poskytovať komplexné služby v oblasti umeleckej výchovy a vzdelávania s ohľadom i na kvalitnú umeleckú prezentáciu. Škola vychováva žiakov ako harmonicky rozvinuté osobnosti, citlivé a kreatívne, schopné uplatniť sa v kultúrnej spoločnosti so špecifickým dôrazom na:

**Vzdelanie** - vytvoriť prostredie širšej ponuky umeleckých výchovno-vzdelávacích príležitostí, zamerať sa na skvalitnenie služieb vo výchovno-vzdelávacom procese.

**Vzájomná úcta talentov** - žiakov viesť k úcte jednotlivých umeleckých odborov a k ich vzájomnému prepojeniu a spolupráci medzi sebou.

**Prezentácia** - učiť žiakov adekvátne sa kvalitne umelecky prezentovať na verejnosti. Súťažne podporiť a motivovať jednotlivcov i kolektívy.

**Podpora kreativity** - viesť žiakov k čo najväčšej kreativite, umeleckej slobode a využitiu vlastnej osobnosti v zvolenom umeleckom smere.

**Harmonická osobnosť** - zo žiakov sa snažiť vytvoriť harmonickú osobnosť – naplnenú psychicky, emocionálne i fyzicky. Vyzdvihnúť emocionalitu žiaka a jej využitie v umení. **Podpora rodiny** – prehlbovať spoluprácu rodiny a školy formou angažovanosti rodičov do diania v škole, a tak posilniť vzájomné vzťahy.

**Vzdelávanie pedagógov**- dať možnosť pedagógom sa v svojom umeleckom odbore ďalej profesijne vzdelávať a zdokonaľovať.

**Vzťah k okoliu a regiónu** - formovať u detí hrdosť na kultúrne tradície regiónu a regionálnu kultúru, vytvárať aktívny zásah do umeleckého života mesta Kežmarok.

**Stop drogám, vulgarizmu a vandalizmu** - naučiť žiakov využiť plnohodnotne, prospešne svoj voľný čas a poukázať na nepriazeň drog.

*Vypracoval: Ján Levocký – riaditeľ školy*